**Osnovna škola Svibovec, Svibovec**

Braće Radića 4, Svibovec, 42223 Varaždinske Toplice

Melita Mesarić, ravnateljica

+385 42 637 447; +385 95 914 78 30

[tajnistvo@os-svibovec.skole.hr](mailto:tajnistvo@os-svibovec.skole.hr), [os.svibovec@gmail.com](mailto:os.svibovec@gmail.com)

****

**Projekt: "Hrvatska: ususret održivom, pravednom i učinkovitom obrazovanju"**

**Osnovna škola kao cjelodnevna škola - Uravnotežen, pravedan, učinkovit i održiv sustav odgoja i obrazovanja**

**PLAN UKLJUČIVANJA DIONIKA OSNOVNE ŠKOLE SVIBOVEC**

**veljača, 2024.**

**SADRŽAJ**

[1. Uvod 3](#_Toc159316343)

[2. Ciljevi Plana uključivanja dionika 4](#_Toc159316344)

[3. Načela Plana uključivanja dionika 5](#_Toc159316345)

[4. Definicije i pojmovi 6](#_Toc159316346)

[5. Akcijski plan za uključivanje dionika 7](#_Toc159316347)

[a. Objava informacija 7](#_Toc159316348)

[b. Utvrđivanje i uključivanje dionika 7](#_Toc159316349)

[c. Načini uključivanja 8](#_Toc159316350)

[d. Komunikacija i protok podataka 9](#_Toc159316351)

[e. Praćenje i izvještavanje 9](#_Toc159316352)

[6. Mehanizam za pritužbe (GRM) 10](#_Toc159316353)

[a. Ciljevi mehanizma za pritužbe (GRM) 10](#_Toc159316354)

[b. Tko može koristiti mehanizam za pritužbe (GRM)? 10](#_Toc159316355)

[c. Načela mehanizma za pritužbe (GRM) 10](#_Toc159316356)

[d. Primitak pritužbi 11](#_Toc159316357)

[7. Popis priloga: 11](#_Toc159316358)

[TABLICA 1 - PLAN UKLJUČIVANJA DIONIKA OSNOVNE ŠKOLE 12](#_Toc159316359)

[TABLICA 2 - PRIKAZ IMPLEMENTACIJE PLANA 13](#_Toc159316360)

[TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA 16](#_Toc159316361)

[ZAHTJEV ZA PRITUŽBU (obrazac) 17](#_Toc159316362)

# Uvod

Unutar Projekta **Republika Hrvatska: Ususret održivom, pravednom i učinkovitom obrazovanju** (Projekt) provodi se i Eksperimentalni program „Osnovna škola kao cjelodnevna škola: uravnotežen, pravedan, učinkovit i održiv sustav odgoja i obrazovanja“ (Eksperimentalni program). Uz provedbu Eksperimentalnog programa, provedbu infrastrukturnih radova i opremanja, škole koje sudjeluju u Projektu odgovorne su i za (i) **identificiranje dionika Projekta** i (ii) **izradu pojedinačnih planova uključivanja dionika** **i informiranja o Projektu i primjeni Eksperimentalnog programa**.

Uključivanje dionika je proces koji se provodi tijekom cijelog trajanja Projekta te za svaku školu podrazumijeva izradu pojedinačnog **Plana uključivanja dionika (Plan)** na razini škole koji **sadrži** **smjernice, načine, strategije i metode za uključivanje dionika**. Kada je pravilno osmišljen i proveden, Plan podržava razvoj snažnih, konstruktivnih i međusobno uključivih odnosa koji su važni za uspješno upravljanje okolišnim i društvenim rizicima Projekta. Uključivanje dionika najučinkovitije je kada se pokrene u ranoj fazi razvoja Projekta.[[1]](#footnote-2)

Budući da sudjelovanje škola u Eksperimentalnom programu može biti podvrgnuto kritičkom pregledu javnosti i svih ostalih uključenih dionika, uključivanje dionika na način predviđen Planom može izravno doprinijeti poboljšanju i jačanju primjene Eksperimentalnog programa pružanjem strukturiranih kanala za komunikaciju i stalnim povratnim informacijama različitih dionika.

Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan će se po potrebi ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.

# Ciljevi Plana uključivanja dionika

Ciljevi Plana uključivanja dionika Osnovne škole Svibovec (Škola):

* Identificirati ključne dionike koji su pogođeni i/ili koji mogu utjecati na Projekt i njegove aktivnosti;
* Formirati platformu za komunikaciju s dionicima (informiranje, dvosmjerna komunikacija i uključivanje).
* Uspostaviti interne komunikacijske kanale koji će omogućiti stabilan protok informacija te pravovremenu, dosljednu i učinkovitu koordinaciju komunikacije.
* Uspostaviti jednostavne i praktične postupke i mehanizme za utvrđivanje i rješavanje pritužbi i primjedbi dionika i zainteresirane javnosti.
* Izgraditi odgovornost nad rezultatima Projekta među ključnim dionicima radi promicanja suradnje, povećanja vjerojatnosti uspješnih ishoda osiguravanjem sudjelovanja ključnih dionika
* Definirati uloge i odgovornosti za provedbu Plana;
* Definirati mjere izvještavanja i praćenja kako bi se osigurala učinkovitost Plana i periodičnih pregleda Plana na temelju nalaza.

Sa svrhom postizanja navedenih Ciljeva, Škola će provoditi sljedeće aktivnosti i strategije:

1. Usredotočenost na provedbu Plana kroz otvorenost i fleksibilnost
2. Primjena transparentne i dvosmjerne komunikacije s ključnim dionicima
3. Zaštita interesa dionika Projekta (odgovarajuća ravnoteža između zahtjeva za transparentnošću i zaštite interesa Projekta).
4. Otvorenost za zabrinutosti i strahove dionika
5. Djelomično uključivanje dionika u donošenje odluka (kao mjera za smanjenje rizika).
6. Usredotočenost na transparentno ispunjavanje očekivanja dionika, istodobno pružajući vjerodostojna objašnjenja ako se ona realno ne mogu ispuniti.

# Načela Plana uključivanja dionika

Uključivanje dionika u skladu s ovim Planom temelji se na sljedećim načelima:

* Dionici Projekta nisu samo "korisnici" već i ključni partneri u uspješnoj provedbi uvođenja Eksperimentalnog programa.
* Komunikacija je dvosmjerna i nadilazi "odnose s javnošću" ili kampanju širenja (jednosmjerni tijek komunikacije).
* Provedba transparentnih i pristupačnih postupaka za informirano sudjelovanje dionika.
* Plan je strukturiran na način da dionicima omogućuje informiranje, obradu i analizu podataka te pruža povratne informacija i daje mogućnost povratnih informacija o tome jesu li i kako njihove povratne informacije razmotrene.
* Zbog dinamičnog karaktera uključivanja dionika i činjenice da utjecaj i potrebe dionika nisu isti u svim fazama Projekta, Plan je potrebno redovito ažurirati u skladu s ključnim pitanjima koja su od interesa za Projekt i dionike Projekta te prema procjeni reputacijskih rizika i putem odabranih komunikacijskih kanala i alata.
* U konačnici, kroz slušanje i razumijevanje potencijalnih problema, izazovnih prilika i koristi odredit će se komunikacijski prioriteti o kojima će se provedbom konkretnih mjera podići svijest i ojačati razmjena informacija među dionicima.
* Povratne informacije dobivene uključivanjem dionika omogućit će odgovarajuće i kontinuirano mjerenje napretka u provedbi Projekta i pravovremenu prilagodbu provedbe Projekta.

# Definicije i pojmovi

**Dionici** su pojedinci, organizacije i grupe na koje Projekt izravno ili neizravno utječe, svi oni koji imaju određeni interes za Projekt i oni koji mogu pozitivno ili negativno utjecati na ishod Projekta. Dionici mogu biti: 1. lokalne zajednice, pojedinci i njihovi službeni ili neformalni predstavnici; 2. državna i lokalna tijela, političari, nevladine organizacije i poslovna udruženja 3. nacionalni i lokalni mediji; 4. akademska zajednica; 5. ostali poslovni subjekti.

**Postupak savjetovanja** ključan je dio u procesu uključivanja dionika. Podrazumijeva dvosmjernu komunikaciju između nositelja Projekta i/ili njegovih predstavnika s jedne strane i dionika zajednice na školskoj, lokalnoj i nacionalnoj razini s druge strane, s ciljem rane i smislene izgradnje odnosa s ključnim skupinama. U kontekstu društvenih i okolišnih (npr. procjena utjecaja na okoliš) potencijalnih rizika, učinaka i koristi, omogućuje lokalnoj zajednici da izrazi stajališta o rizicima i mogućnostima Projekta, njegovim učincima i mjerama ublažavanja te da nositelj Projekta ili njegovi predstavnici razmotre i odgovore na njih. Savjetodavni proces mora se nastaviti i održavati tijekom cijelog trajanja Projekta.

**Uključivanje dionika** dinamičan je, slojevit i nelinearan proces koji podrazumijeva da su pojedinci i skupine adekvatno informirani i smisleno uključeni u razvoj Projekta, razmjerno njegovim mogućim učincima i stupnju interesa dionika za njega.[[2]](#footnote-3) Učinkovito uključivanje dionika može poboljšati okolišnu i društvenu održivost Projekta, omogućiti bolje prihvaćanje Projekta i značajno doprinijeti uspješnoj provedbi Projekta**.**[[3]](#footnote-4) Uključivanje dionika je potvrda javnog uključivanja (pojam „smisleno javno uključivanje“ ili „smisleni javni angažman“ definiran je u Aarhuškoj konvenciji[[4]](#footnote-5)).

**Pritužba** se definira kao pismena predstavka zbog nezakonitog ili nepravilnog postupka. Pritužba se u okviru Projekta može definirati i kao izraz nezadovoljstva u slučajevima kršenja prava povezanih s provedbom Eksperimentalnog programa ili u vezi s mogućim negativnim učincima Projekta na okoliš i društvo.

**Mehanizam za pritužbe (GRM)** je sastavni dio procesa uključivanja dionika, a odnosi se na postupak za utvrđivanje gore navedenih pritužbi. Kada se pravilno uspostavi i njime se upravlja, značajno se smanjuju rizici Projekta i rizik od sudskih sporova i povezanih troškova.

# Akcijski plan za uključivanje dionika

## Objava informacija

Škola će informirati javnost o projektnim aktivnostima i povezanim dokumentima na mrežnoj stranici Škole radi boljeg razumijevanja Projekta.

## Utvrđivanje i uključivanje dionika

Prvi korak u stvaranju Plana je identificiranje širokog spektra ključnih dionika. Razina uključivanja ključnih i zainteresiranih dionika razlikuje se ovisno o njihovoj ulozi i odgovornostima. Dok će jedni biti izravno uključeni u provedbu Eksperimentalnog programa (primjerice izravnim obrazovnim radom, sudjelovanjem na radionicama, sastancima, izgradnjom kapaciteta i treninzima), drugi će (vanjski suradnici, udruge građana, zainteresirana javnost…) moći pratiti napredak Projekta i davati povratne informacije o određenim temama putem široko dostupnih izvora informacija (npr. mrežna stranica škole).

**U sklopu provedbe Eksperimentalnog programa u ovoj su Školi istaknuti sljedeći dionici:**

* Učenici
* Učitelji i stručni suradnici
* Administrativno i tehničko osoblje
* Ravnatelj
* Roditelji, skrbnici i obitelji učenika
* Varaždinska županija
* Lokalna zajednica
* Vanjski suradnici (DVD Leskovec, DVD Donja Poljana, DVD Gornja Poljana, Udruga žena, Nogometni centar Varaždinske Toplice, Udruga Ludbreško sunce, Plesni klub Feel)
* Škole koje sudjeluju u eksperimentalnom programu CDŠ-a

## Načini uključivanja

Tijekom provedbe Eksperimentalnog programa predviđena je primjena različitih metoda uključivanja dionika. Ovisno o razini uključenosti odabranoj za svaku skupinu dionika, različite metode primjenjivat će se na sljedeći način:

* **Radionice (virtualno ili uživo)** – otvorene i istraživačke sesije koje se koriste za sudjelovanje s različitim skupinama dionika. Ova metoda je osmišljena kako bi dobila informacije o preferencijama i mišljenjima i stvorila ideje za Projekt.
* **Radni sastanci** – *Ad hoc* sastanci (virtualno ili uživo) između internih dionika i drugih osoba i organizacija vezano uz provedbu Programa, organizirani s ciljem rasprave o aktualnostima i novim pitanjima, važnim za prikupljanje i upravljanje podacima.
* **Mrežna stranica Škole** – kontinuirano se koristi za komunikaciju o koracima Projekta, javno predstavljanje dokumenata i rezultata te prikupljanje povratnih informacija od svih zainteresiranih strana. Svi podaci bit će slobodno dostupni javnosti za pregled i komentiranje.
* **Anketa** – koristi se kao instrument za prikupljanje podataka u svrhu karakterizacije početne situacije i, prema potrebi, za savjetovanja u drugim fazama projekta. Upitnici sadrže unaprijed definirane skupove pitanja namijenjenih prikupljanju određenih informacija.
* **Ostalo** – ostale metode mogu imati različite oblike ovisno o uključenim dionicima i ciljevima savjetovanja, kao što su: javni sastanci, fokus grupe, okrugli stolovi, razgovori s ključnim dionicima, društvene mreže itd. Posebni mehanizmi savjetovanja prilagodit će se (izmijeniti) utvrđenim dionicima, uključujući sve ranjive skupine ili one s posebnim potrebama.
* **Dani otvoreni vrata –** cilj dana otvorenih vrata škole je dati roditeljima povratnu informaciju o radu i napredovanju djeteta iz svih nastavnih predmeta. U školi će roditelji moći razgovarati sa svim učiteljima, pedagogom, psihologom, knjižničarkom i ravnateljicom. Suradnjom roditelja, svih učitelja u školi i stručne službe možemo lakše definirati problem i zajednički pronaći način njegova rješavanja, a sve u interesu svakog djeteta. Kroz dane otvorenih vrata razmijenit će se iskustava među učiteljima, roditeljima/skrbnicima i učenicima te prikupiti povratne informacije o provedbi EP.
* **Stručni skupovi –** sudjelovanje djelatnikaškole na stručnim skupovima u cilju stručnog usavršavanja, osobnog napretka, razmjene iskustava i prikupljanja novih ideja za eventualno poboljšanje svih potrebnih područja Projekta
* **Sajmovi -** cilj sajma je potaknuti učenike na kreativnost i razviti svijest o tome kako se zajedništvom i malim stvarima čine velika djela, te predstaviti roditeljima i lokalnoj sredini čime se sve učenici i djelatnici u školi bave

## Komunikacija i protok podataka

Vezano uz protok podataka i načina komunikacije, Škola će na mrežnim stranicama Škole objaviti sljedeće dokumente:

* Plan uključivanja dionika (Plan)
* Eksperimentalni program Osnovna škola kao cjelodnevna škola – Uravnotežen, pravedan, učinkovit i održiv sustav obrazovanja
* Pozivi na događanja namijenjena roditeljima, skrbnicima, obiteljima i/ili široj lokalnoj zajednici te drugim identificiranim dionicima
* Promotivni materijali
* Godišnji planovi ulaganja

Svi objavljeni dokumenti bit će dostupni na mrežnim stranicama Škole <http://os-svibovec.skole.hr/cjelodnevna_skola> tijekom i nakon provedbe Projekta. Tijekom različitih faza Projekta, Škola će po potrebi provoditi ankete, fokus grupe, intervjue, sastanke (uživo i online), kako bi dobila podatke, informacije i mišljenja o provedbi Projekta. Pojedinosti o planiranim aktivnostima bit će dodane Planu i naknadno objavljene u skladu s napretkom Projekta.

## Praćenje i izvještavanje

Kako bi pratila uključivanje dionika, Škola će pratiti pokazatelje napretka provedbe Plana tijekom implementacije Projekta. Jedna od metoda mjerenja javnog interesa je kvantitativno praćenje broja pregleda postova na društvenim mrežama i na mrežnoj stranici Škole te broja ideja i komentara primljenih putem anketa.

Po završetku određene aktivnosti uključivanja dionika, sažetak aktivnosti bit će dodan u Plan.

Škola će jednom godišnje (studeni) slati **Izvješće o provedenim aktivnostima** **uključivanja dionika** Ministarstvu znanosti i obrazovanja na mail adresu [antun.bozic@mzo.hr](mailto:antun.bozic@mzo.hr).

**Završno izvješće o provedenim aktivnostima uključivanja** dionika kroz sve godine primjene Eksperimentalnog programa škola će objaviti na svojoj mrežnoj stranici te isto dostaviti Ministarstvu znanosti i obrazovanja do 15. lipnja 2026. godine.

# Mehanizam za pritužbe (GRM)

Učinkovitost GRM-a pomaže u smanjenju potencijalnih sukoba i rizika kao što su vanjski utjecaji, korupcija, društvena isključenost ili loše upravljanje; poboljšanje kvalitete projektnih aktivnosti i rezultata te služi kao važan mehanizam povratnih informacija i učenja za upravljanje projektima te snažne i slabe aspekte projektnih i provedbenih postupaka.

## Ciljevi mehanizma za pritužbe (GRM)

Mehanizam za pritužbe ima sljedeće ciljeve:

* Omogućiti prepoznavanje i nepristrano, pravovremeno i učinkovito rješavanje problema i izazova koji utječu na Projekt i provedbu Eksperimentalnog programa.
* Povećati odgovornost prema dionicima i pružiti komunikacijske kanale i alate za pružanje povratnih informacija i izražavanje zabrinutosti, interesa i potreba.

## Tko može koristiti mehanizam za pritužbe (GRM)?

Mehanizam za pritužbe dostupan je svima, od dionika Projekta, preko izvođača i dobavljača opreme do zainteresirane javnosti, a **služi za podnošenje pritužbi, povratnih informacija, upita, prijedloga i/ili pohvala vezanih uz provedbu Eksperimentalnog programa i provedbu Projekta.**

## Načela mehanizma za pritužbe (GRM)

Funkcije Mehanizma za pritužbe temelje se na načelima transparentnosti, pristupačnosti, uključivosti, pravednosti te nepristranosti i odgovora. Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

## Primitak pritužbi

Pritužba se može podnijeti putem **Zahtjeva za pritužbu** koji je sastavni dio ovog Plana (Prilog 5. Plana) na adresu [tajnistvo@os-svibovec.skole.hr](mailto:tajnistvo@os-svibovec.skole.hr) . Zahtjev za pritužbu je dostupan i na mrežnoj stranici Škole na poveznici: <http://os-svibovec.skole.hr/cjelodnevna_skola> .

Ravnatelj škole je središnja točka mehanizma za pritužbe, odnosno za zaprimanje pritužbi.

Škola će voditi evidenciju zaprimljenih pritužbi. Značajne pritužbe ili incidente Škola će odmah po primitku dostaviti stručnjaku za društvena pitanja Ministarstva znanosti i obrazovanja na e-mail adresu [antun.bozic@mzo.hr](mailto:antun.bozic@mzo.hr) .

Škola je dužna odgovoriti na prigovor uz prethodnu konzultaciju s Ministarstvom znanosti i obrazovanja u roku od 30 dana od podnošenja prigovora.

# Popis priloga:

1. Tablica 1. Plan uključivanja dionika škole – str. 12
2. Tablica 2. Prikaz implementacije Plana – str. 13
3. Tablica 3. Strategija za uključivanje stajališta ranjivih skupina – str. 18
4. Zahtjev za pritužbu – str. 19

|  |
| --- |
| TABLICA 1 - PLAN UKLJUČIVANJA DIONIKA OSNOVNE ŠKOLE |
| Implementacija Eksperimentalnog programa „Osnovna škola kao cjelodnevna škola: Uravnotežen, pravedan, učinkovit i održiv sustav odgoja i obrazovanja“  Razdoblje provedbe Plana: ožujak 2023. – kolovoz 2027. |
| Ciljevi:   1. Osigurati da su dionici informirani o implementaciji Eksperimentalnog programa te da imaju primjerenu suradnju sa školom kako bi:    * + 1. međusobno dijelili i učili u vezi s provedbom Eksperimentalnog programa (EP);        2. prikupili informacije o mogućnostima povezanima s EP        3. riješili nedoumice ili nepredviđena pitanja koja se pojave pri implementaciji EP. 2. Izraditi valjane zaključke o postignutom učinku Eksperimentalnog programa kroz uključivanje dionika. |
| Aktivnosti:   1. mapiranje dionika za školu, osiguravajući uključivost različitih skupina među obrazovnim zajednicama, uključujući ranjive učenike i obitelji te one iz visokorizičnih sredina 2. razvoj i operativnost školskog mehanizma pravne zaštite za primanje, obradu i rješavanje novih pritužbi, prijedloga i pitanja koja postavljaju svi dionici 3. uključivanje dionika pružanjem strukturiranih kanala i aktivnosti za komunikaciju i dobivanjem povratnih informacija 4. integracija povratnih informacija dionika o EP-u 5. priprema i objavljivanje informacija o aktivnostima uključivanja dionika, prikupljenim povratnim informacijama i poduzetim mjerama |
| Doprinosi:  1. priprema alata za uključivanje te podršku provedbi Eksperimentalnog programa, uključujući školski GRM |
| Rezultati/Ishodi:   1. Proveden Plan na školskoj razini 2. Funkcionalni i pripremljeni GRM dnevnici i izvještaji 3. Pripremljena polugodišnja izvješća Plana 4. Pripremljeni podaci o povratnim informacijama NCVVO-u za evaluaciju učinka   Završno izvješće o postupcima uključivanja dionika i ukupne povratne informacije primljene tijekom provedbe Eksperimentalnog programa i preporuke za njegovo poboljšanje |

| TABLICA 2 - PRIKAZ IMPLEMENTACIJE PLANA | | | | | | |
| --- | --- | --- | --- | --- | --- | --- |
| **Dionici** | **Povratne informacije/područje utjecaja** | **Aktivnost** | **Način uključivanja** | **Indikator** | **Vremenski okvir/učestalost** | **Odgovornost za provedbu** |
| **Ravnatelji** | Razmjena iskustava i ravnatelja CDŠ škola o implementaciji | Sudjelovanje na stručnom skupu | Stručni skup | Broj održanih stručnih skupova | Dvaput godišnje | Ravnatelji uz potporu MZO-a i AZOO-a |
| Razmjena iskustava i ravnatelja CDŠ škola o implementaciji | Vitrualni radni sastanak | Virtualni sastanak | Broj održanih sastanaka | Jednom mjesečno | Ravnatelji |
| Prikupljanje povratnih informacija o izazovima, koristima i mogućnostima | Provoditi radionice s ravnateljima iz CDŠ škola | Radionica | Broj održanih radionica | Jednom godišnje | Ravnatelji uz potporu MZO-a |
| Razmjena iskustava i ravnatelja CDŠ škola o implementaciji | Sastanci škola Varaždinske županije uključenih u CDŠ | Sastanak | Broj održanih sastanaka | Dvaput godišnje | Ravnatelji |
| **Učitelji i ostalo školsko osoblje** | Razmjena iskustava i promicanje unakrsnog učenja | Sudjelovanje na fokus grupama licem u lice s učiteljima i školskim osobljem | Fokus grupa | Broj održanih fokus grupa licem u lice/sažetak fokus grupa  Broj nastavnika i školskog osoblja koji su sudjelovali u fokus grupama | 2/po školskoj godini | Ravnateljica |
| Prikupljanje povratnih informacija o izazovima, koristima i mogućnostima provedbe EP | Provođenje anketa, ispunjavanje online upitnika, održavanje sastanaka | Anketa/  online upitnik/  sastanak | Broj anketa/online upitnika/sastanaka  Broj nastavnika i školskog osoblja koji su sudjelovali u anketi/online upitniku/sastanku | 2 po školskoj godini | Ravnateljica |
| Razmjena iskustava među učiteljima, roditeljima/skrbnicima i učenicima te prikupljanje povratnih informacija o provedbi EP | Provođenje dana otvorenih vrata | Dani otvorenih vrata | Broj održanih dana otvorenih vrata | 1/po školskoj godini | Ravnateljica i učitelji |
| Prikupljanje povratnih informacija o tijeku i provedbi B1 aktivnosti | Provođenje programa B1 | Sudjelovanje u B1 aktivnosti | Broj održanih sati | 1050 sati godišnje | Ravnateljica i učitelji |
| Razmjena iskustava i promicanje unakrsnog učenja | Odlazak osoblja škole na stručnu ekskurziju u cilju sagledavanja mogućnosti implementacije dijela programa ekskurzije u B1 aktivnosti | Stručna ekskurzija | Broj stručnih ekskurzija | 1 po školskoj godini | Ravnatelji i ostalo školsko osoblje |
| Objavljivanje informacija o Projektu, dokumenata | Komunikacija o koracima Projekta | Objave na web stranici škole | Organizirana mapa CDŠ | Redovita objava materijala, informacija i podataka | Ravnateljica, knjižničarka |
| **Učenici** | Osiguravanje strukturiranog kanala za slušanje glasa učenika i osiguravanje integracije potreba i težnji učenika u EP | Izbor učeničkog vijeća koje će zastupati učeničke interese i njegovo aktivno uključivanje u provedbu Eksperimentalnog programa | Fokus grupa  Sastanak | Organizirano učeničko vijeće  Broj održanih fokus grupa/sažetak rezultata fokus grupa  Broj održanih sastanaka | Organizacija učeničkog vijeća u roku od 6 mjeseci od početka provedbe Eksperimentalnog programa  1 fokus grupa licem u lice sa učeničkim vijećem na kraju svakog polugodišta  Sastanci sa učeničkim vijećem – redovito | Ravnateljica |
| Prikupljanje povratnih informacija o iskustvu, potrebama i nedoumicama učenika | Aktivno uključivanje i komunikacija s učenicima | Radionica  Individualni intervju  Anonimna anketa | Broj održanih radionica/intervjua/anketa  Rezultati radionica/intervjua/anketa | 1 radionica/po školskoj godini  1 anonimna anketa na kraju svake školske godine  Intervjui – kontinuirano po potrebi | Ravnateljica i učitelji |
| Proširivanje obrazovnih mogućnosti uključivanjem u B1 aktivnosti | Provođenje programa B1 | Sudjelovanje u B1 aktivnosti | Broj održanih sati | 1050 sati godišnje | Ravnateljica i učitelji |
| **Vijeće roditelja / skrbnika** | Razmjena informacija o GRM-u, aktivnostima sudjelovanja dionika u provedbi Eksperimentalnog programa  Prikupljanje povratnih informacija o izazovima, mogućnostima i koristima | Sudjelovanje na fokus grupama s roditeljima / skrbnicima / Vijećem roditelja | Fokus grupa | Broj održanih fokus grupa/sažetak rezultata | 2/po školskoj godini | Ravnatelji i nastavnici |
| Osiguravanje pravodobnih i transparentnih informacija roditeljima/skrbnicima o provedbi Eksperimentalnog programa | Uspostaviti komunikacijske alate i širenje informacija o provedbi Eksperimentalnog programa (npr. često postavljana pitanja, ppt, letci itd.) | Objava materijala na mrežnim stranicama škola | Broj pripremljenih i objavljenih članaka/ppt//letaka | Nakon svake aktivnosti uključivanja dionika | Ravnatelji |
| **Lokalna zajednica** | Osiguravanje pravovremenih informacija o projektnim aktivnostima lokalnoj zajednici i radnicima, uključujući GRM  Prikupljanje povratnih informacija za pravodobnu provedbu mjera prevencije i korekcije | Provesti konzultacije (prezentaciju projekta) sa stanovnicima susjednih zgrada na koje građevinski radovi mogu utjecati (npr. prašina, buka, poremećaji u prometu) | Znakovi na gradilištu  Sastanci Zajednice (ovisno o veličini/učinku građevinskih aktivnosti)  Tiskani materijali | Broj primljenih i razriješenih GRM-ova  Broj održanih sastanaka | Prije početka građevinskih radova i kontinuirano kroz provedbu Projekta | Ravnatelji/ugovoreno građevinsko i/ili nadzorno tijelo |
| **Vanjski suradnici** | Proširivanje obrazovnih mogućnosti uključivanjem u B2 aktivnosti | Provođenje programa B2 | Sudjelovanje u B2 aktivnosti | Broj održanih sati | 40 sati godišnje | Ravnateljica i vanjski suradnici |
| **Osnivač – Varaždinska županija** | Osiguravanje pravovremenih informacija o projektnim aktivnostima osnivaču | Provesti konzultacije vezane uz javnu nabavu | Sastanci s osnivačem | Broj održanih sastanaka | 2 po školskoj godini | Ravnatelji/ |

| TABLICA 3 - STRATEGIJA ZA UKLJUČIVANJE STAJALIŠTA RANJIVIH SKUPINA | | |
| --- | --- | --- |
| **Skupine u nepovoljnom položaju/**  **ranjive skupine** | **Što bi pojedince ili skupine moglo spriječiti da sudjeluju u Projektu?** | **Kako se mogu uključiti u aktivnosti uključivanja dionika?** |
| **Etničke skupine** | Jezične barijere, nedostatak vještina čitanja | * Prilagođeni EP materijali * Prijevod materijala tijekom sastanaka s roditeljima * Korištenje jednostavnog jezika |
| **Osobe s oštećenjem vida ili sluha te osobe/studenti s invaliditetom općenito** | Nemogućnost jednostavnog pristupa informacijama o provedbi Eksperimentalnog programa | * Korištenje raznih komunikacijskih materijala o Projektu, uključujući Brailleovo pismo, audio i tisak, te znakovni jezik na projektnim videozapisima * Angažman lokalnih nevladinih organizacija koje rade s ranjivim osobama na razini zajednice kako bi pomogle u širenju informacija i organizaciji savjetovanja |
| **Zaposleni roditelji školske djece** | Nedostatak dostupnosti tijekom redovnog radnog vremena | * Konzultacije koje će se održavati ponekad prikladne za zaposlene roditelje |

## ZAHTJEV ZA PRITUŽBU (obrazac)

**Zahtjev za pritužbu Osnovne škole Svibovec**

**

|  |
| --- |
| Podnositelj zahtjeva (ime i prezime / adresa / telefon i/ili e-pošta) |
|  |
| Opisati nepravilnost/pritužbu/žalbu |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*potpis podnositelja zahtjeva mjesto i datum*

1. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-2)
2. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-3)
3. <https://thedocs.worldbank.org/en/doc/837721522762050108-0290022018/original/ESFFramework.pdf#page=111&zoom=80> [↑](#footnote-ref-4)
4. <https://narodne-novine.nn.hr/clanci/medunarodni/2007_01_1_2.html> Zakon o ratifikaciji Konvencije o pristupu informacijama, sudjelovanju javnosti u donošenju odluka i pristupu pravosuđu u pitanjima okoliša) [↑](#footnote-ref-5)